**2. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. augusztus 15-én tartandó rendkívüli ülésére**

**Tárgy: Révfülöpi Orvos szolgálati lakás épületének felújítása, kivitelezői ajánlatok elbírálása**

**Előterjesztő:** Kondor Géza polgármester

**Előkészítette:** Szakál Norbert Iván műszaki ügyintéző

 Jogszabállyal nem ellentétes

 ---------------------------

 Előterjesztő Tóthné dr. Titz Éva

 Jegyzőt helyettesítő aljegyző

**Tisztelt Képviselő-testület!**

Révfülöp Nagyközség Önkormányzata, mint a Révfülöpi Káli út 6 sz. alatti szolgálati lakás épületének tulajdonosa, a házi orvos személyének változása miatt az épület felújítását tervezi.

A közbeszerzésekről szóló 2015. évi CXLIII. törvény 15. §, valamint a 2018. évi L. törvény Magyarország 2019. évi központi költségvetésérő, l72. § 1) pont b) alpontja értelmében közbeszerzési értékhatár építési beruházás esetében 25 millió forint. Mivel tervezett beruházás kivitelezési költségeinek összege nem éri el a nettó 25 millió forintot, nem szükséges közbeszerzési eljárás lefolytatása.

Révfülöp Nagyközség Önkormányzata a kivitelezési munkálatok elvégzésére árajánlatokat kért és megbízta Molnár Tibor műszaki ellenőrt a beérkezett árajánlatok, tartalmi-szakmai értékelésére.

Az orvos szolgálati lakás állagmegóvó felújításának kivitelezési munkálataira 2019. 08. 12. napjáig az alábbi 3 ajánlat érkezett.

* **Stefan-Épker Kft (8256 Ábrahámhegy, Patak u. 15) bruttó 16.997.426 Ft**
* **N-N Bauinvest Kft (8297 Tapolca-Díszel, Mező u. 12.) bruttó 16.892.365 Ft**
* **Csécs és Társa Bt (8253 Révfülöp, Káli u. 36.) bruttó 16.392.585 Ft**

Beérkezett kivitelezői árajánlatokat Molnár Tibor műszaki ellenőr szakmailag-tartalmilag megvizsgálta és ezek alapján a Csécs és Társa Bt által benyújtott legkedvezőbb ajánlatot javasolja elfogadásra.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

 **/2019. (VIII. 15.) HATÁROZATA**

 **Révfülöpi orvos szolgálati lakás épületének felújítása, kivitelezői ajánlatok**

 **elbírálásáról**

Révfülöp Nagyközség Önkormányzat Képviselő-testülete a Révfülöp Káli út 6 sz. alatti orvos szolgálati lakás épületének felújítását tervezi. A kivitelezési munkálatok elvégzésére árajánlatokat kért és megbízta Molnár Tibor műszaki ellenőrt a beérkezett árajánlatok, tartalmi-szakmai értékelésére

Az orvos szolgálati lakás felújításának kivitelezési munkálataira 2019. 08. 12. napjáig az alábbi 3 ajánlat érkezett.

- **Stefan-Épker Kft (8256 Ábrahámhegy, Patak u. 15) bruttó 16.997.426 Ft**

**- N-N Bauinvest Kft (8297 Tapolca-Díszel, Mező u. 12.) bruttó 16.892.365 Ft**

**- Csécs és Társa Bt (8253 Révfülöp, Káli u. 36.) bruttó 16.392.585 Ft**

Révfülöp Nagyközség Önkormányzat Képviselő-testülete megállapítja, hogy a beérkezett 3 db ajánlat érvényes, melynek alapján a Csécs és Társa Bt. bruttó 16.392.585 Ft azaz bruttó tizenhatmillió háromszázkilencvenkettőezer ötszáznyolcvanöt forintos ajánlatát fogadja el.

Révfülöp Nagyközség Önkormányzat Képviselő-testülete megbízza a polgármestert, hogy a legjobb ajánlatot tevő Csécs és Társa Bt vállalkozóval, az orvos szolgálati lakás felújításának kivitelezési munkálataira vonatkozó szerződést megkösse, illetve a beruházással összefüggésbe hozható szükséges intézkedéseket megtegye.

Felelős: Kondor Géza polgármester

Határidő: folyamatos